Public procurement notice: Contract Notice
Published: 2020-01-08
Buyer: Evida Service Nord A/S
Country: DK
Contract type: Services
Procedure: Negotiated procedure
CPV classification: 48000000 | 48400000 | 48430000 | 48440000 | 48480000
Estimated value: 135000000 DKK
Submission deadline: 2020-02-17
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
For at understøtte ordregivers og de med ordregiver koncernforbundne selskaber (Evida) konsolidering til én virksomhed har Evida besluttet at anskaffe virksomhedssystemer og øvrige it-løsninger, der kan understøtte behovet for fælles og effektive forretningsprocesser. Der ønskes indgået parallelle rammeaftaler med tre (3) leverandører, der over de kommende flere år kan bistå med levering, vedligeholdelse, forvaltning, drift og tilpasning af både eksisterende og nye virksomhedssystemer og tilknyttede it-løsninger, som skal medvirke til at udvikle og understøtte Evidas opgavevaretagelse. Udbuddet omfatter, udover tilbud på de af rammeaftalen omfattede ydelser, indhentning af et konkret tilbud på en leveranceaftale vedrørende levering, vedligeholdelse og drift af en ERP-løsning.
Evida blev grundlagt den 1.10.2019 som en ny statslig virksomhed til at eje og drive gasdistributionsnettet i Danmark. Evida er en sammenlægning af HMN Gasnet og Dansk Gas Distribution under ejerskab af Energinet, og er ansvarlig for at distribuere gas til ca. 400 000 kunder på landsplan med fokus på grøn omstilling, herunder ansvarlig for at transportere gassen frem til slutbrugerne og tilslutte nye kunder - private og erhverv - til gasdistributionsnettet. Sikkerhed er et nøgleord for Evida både i brugen af gas og i tilgængeligheden, hvor Evida er garant for høj forsyningssikkerhed.
Evidas overordnede vision er "Grøn energi for en bedre verden" med underteksten "Hver dag arbejder vi med at designe, vedligeholde og udbygge gassystemet, der vil gøre det muligt at bruge vedvarende energi til alt".
Evida er organiseret i en koncernstruktur, der ud over ordregiver, omfatter selskaberne, Evida Holding, Evida Service Syd, Evida Syd, Evida Fyn og Evida Nord.
For at understøtte konsolideringen af Evidas selskaber til effektivt at kunne samarbejde som én virksomhed og som konsekvens af, at visse af de nuværende it-systemer har begrænset fortsat levetid, ønsker Evida at anskaffe nye fælles it-løsninger til virksomheden. Fælles virksomhedsløsninger er en forudsætning for Evidas vision, strategi og målbillede som en strømlinet og effektiv driftsorganisation til at sikre gasdistributionen i Danmark.
Som middel til at realisere sådanne anskaffelser ønsker Evida at indgå langvarige rammeaftaler med tre (3) it-leverandører, der har den nødvendige erfaring og kompetence med samt ressourcer til over den kommende årrække løbende at vedligeholde eksisterende virksomhedsløsninger og udfase disse med nye centrale forretningskritiske virksomhedssystemer og tilknyttede it-løsninger, herunder i form af fx cloud- og SaaS-baserede standardløsninger, som it-leverandørerne vil skulle levere, tilrette, vedligeholde og drifte. Alle 6 koncernselskaber (se punkt Il.2.14) er omfattet af rammeaftalen.
Som led i nærværende udbud af parallelle rammeaftaler indhentes derfor et konkret tilbud på en ERP-løsning, der kan erstatte selskabernes eksisterende ERP-løsninger baseret på henholdsvis Microsoft og SAP med én fælles ERP-løsning. Herudover skal tilbudsgivere udarbejde løsningsforslag på en konkret billing-løsning. Løsningsforslaget vil fungere som en evalueringsteknisk case på en billing-løsning, der på sigt kan erstatte selskabernes eksisterende billing-løsninger med én fælles billing-løsning.
Identificerede kerneprocesser, der forventes it-understøttet af ERP- og billing-løsningerne, omfatter:
Prækvalificerede tilbudsgivere skal afgive tilbud på alle ydelser omfattet af rammeaftalen, herunder den konkrete leveranceaftale om en ERP-løsning (Leveranceaftale 1). Rammeaftalen vil i overensstemmelse med udbudsbetingelserne blive tildelt de tre (3) leverandører, hvis tilbud har opnået de bedste bedømmelser i forhold til rammeaftalen i sin helhed, inklusiv tilbuddet på en ERP-løsning, der indgår i rammeaftalen som bilag F (Leveranceaftale 1) og løsningsforslaget på en billingløsning, der indgår i rammeaftalen som bilag G. Leveranceaftale 1 (ERP-løsning) vil blive tildelt til den af de 3 rammeaftaleleverandører, hvis konkrete tilbud på leveranceaftale 1 har opnået den bedste selvstændige bedømmelse. Ordregiver påtænker at udbyde en leveranceaftale på en billing-løsning via mini-udbud blandt rammeaftaleleverandørerne ultimo 2021, hvor store dele af implementeringen af ERP-løsningen (bilag F) forventes gennemført.
Begrænsning af ansøgere, der opfordres til at afgive tilbud, sker efter en vurdering af hvilke ansøgere, der har dokumenteret de mest relevante referencer, jf. punkt III.1.3), af de ydelser, som rammeaftalen omfatter, jf. beskrivelsen i punkt II.1.4) og II.2.4), idet der gennemføres en udvælgelsesproces som nærmere beskrevet nedenfor.
Relevansvurderingen foretages på baggrund af, i hvor høj grad referencerne dokumenterer erfaring med levering af funktionelt og volumenmæssigt sammenlignelige ydelser til sammenlignelige virksomheder, herunder særlig
1.) "Full-service"-leverandør, hvor leverandøren påtager sig et samlet ansvar for design, levering, tilpasning, drift og vedligeholdelse af virksomhedssystemer som f.eks. ERP-løsninger, herunder i form af cloudbaserede systemer med standardfunktionalitet;
2.) Etablering af et fælles virksomhedssystem for sammensluttede virksomheder med forskellige virksomhedssystemer, f.eks. som det er tilfældet for Evida baseret på både ældre Microsoft Dynamics AX og nyere SAP S/4 Hana installationer;
3.) Etablering af et fælles virksomhedssystem med go-live indenfor 12 måneder efter kontraktindgåelse baseret på en MVP-tilgang (”Minimum Viable Product”), hvor den mest påkrævede funktionalitet implementeres løbende i iterative implementeringsforløb med udgangspunkt i at anvende systemets standardfunktionalitet og -processer (”fit to standard”-tilgang);


Award value: 135000000